തൊഴിലാളികളെ ഭീതിയിലാക്കുന്ന മാവോവാദികളെ തുരത്തണം സി.പി.എം പേരാമ്ബ്ര: ചക്കിട്ടപാറ പഞ്ചായത്തിലെ മുതുകാട് മേഖലയില് ജനങ്ങളില് അരക്ഷിതാവസ്ഥ സൃഷ്ടിക്കാനും പേരാമ്ബ്ര എസ്റ്റേറ്റിലെ തൊഴിലാളികള്ക്കിടയില് ഭീതി പരത്താനുമുള്ള മാവോയിസ്റ്റുകളുടെ നീക്കം തടയാന് ശക്തമായ നടപടി സ്വീകരിക്കാമെന്ന് സി.പി.എം പേരാമ്ബ്ര ഏരിയാ കമ്മിറ്റി ആവശ്യപ്പെട്ടു. ഒരു മാസത്തിനിടയില് നാലു തവണയാണ് സായുധരായ മാവോയിസ്റ്റ് സംഘം മുതുകാട് പ്രദേശത്ത് എത്തി ഭീഷണി ഉയര്ത്തുന്നത്. തോക്കുകളുമായി രാത്രിയില് സാധാരണക്കാരുടെ വീടുകളില് അതിക്രമിച്ചു കയറി ഭക്ഷ്യവസ്തുക്കള് ഉള്പ്പെടെ വാങ്ങിക്കൊണ്ടു പോകുകയാണ്. കഴിഞ്ഞ ദിവസം പകല്വെളിച്ചത്തില് എ.കെ. 47 തോക്കുകളുമായി അഞ്ചംഗസംഘം പ്ലാന്റേഷന് കോര്പ്പറേഷന്റെ നിയന്ത്രണത്തിലുള്ള പേരാമ്ബ്ര എസ്റ്റേറ്റില് കയറി മാനേജരേയും ജീവനക്കാരേയും ക്വേര്ട്ടേഴ്സുകളില് താമസിക്കുന്നവരേയും ഭീഷണിപ്പെടുത്തിയ സംഭവമുണ്ടായി. ജനമനസുകളില് ഇടം നേടിയ തൊഴിലാളി യൂണിയന് നേതാക്കളും ജനപ്രതിനിധികളുമായ എളമരം കരീം എം. പി, ടി. പി. രാമകൃഷ്ണന് എം.എല്.എ, ചക്കിട്ടപാറ പഞ്ചായത്ത് പ്രസിഡന്റ് കെ. സുനില് എന്നിവരെ ഭീഷണിപ്പെടുത്തുന്ന പോസ്റ്ററുകള് പതിക്കുകയും തെരുവുയോഗം ചേരുകയുമുണ്ടായി. വ്യാജപ്രചരണത്തിലൂടെ നേതാക്കളെ അപകീര്ത്തിപ്പെടുത്താനുള്ള നീക്കം അനുവദിക്കാനാകില്ല. കേരളത്തില് തോട്ടം മേഖല തകര്ച്ച നേരിടുകയാണ്. എല്.ഡി.എഫ് സര്ക്കാറിന്റെ സഹായത്താലാണ് പൊതുമേഖലാ സ്ഥാപനമായ പ്ലാേന്റഷന് കോര്പ്പറേഷന് പിടിച്ചു നില്ക്കുന്നത്. 287 തൊഴിലാളികളുള്ള ജില്ലയിലെ ഏറ്റവും വലിയ പൊതുമേഖലാ സ്ഥാപനമാണ് പേരാമ്ബ്ര എസ്റ്റേറ്റ്. തൊഴിലാളികള്ക്കിടയില് ഭീതി പരത്തിയും ഭിന്നിപ്പുണ്ടാക്കിയും എസ്റ്റേറ്റിന്റെ പ്രവര്ത്തനം സ്തംഭിപ്പിക്കാനുള്ള നീക്കം അംഗീകരിക്കാനാകില്ല. മാവോയിസ്റ്റു കള്ക്ക് സഹായം ഒരുക്കുന്നവര് വലിയ വില നല്കേണ്ടിവരുമെന്നും ഏരിയാ കമ്മിറ്റി വ്യക്തമാക്കി.